Bautasteinen ved Fylkesmannsgarden på Nybø i Leikanger kommune vart på 1900-talet flytta to gonger. No står han på ei flate nede ved sjøen, om lag 100 meter vest for bygningane. Foto Hermund Kleppa/Fylkesarkivet i Sogn og Fjordane
* **Bautastein på Austrheim**

Bautastein i Gloppen kommune med jarnalder-helleristningar datert til kring år 400 e.Kr. overgangen mellom romartid og folkevandringstid.

* **Bautastein på Ytrehornsnakken**

Denne bautaen i Hornindal kommune vart i høve grunnlovsjubileet 1914 reist til minne om ein gamal veteplass på Ytrehornsnakken.

* **Bautastein ved Fresvik kyrkje**

Ved kyrkja i Fresvik står ein bautastein som vart reist 17. mai 1913 til minne om dei ti frå bygda som kjempa i krigen mot svenskane i 1807-1814.

* **Bautastein på Balahaugen**

18. mai 1887 vart det reist ein bautastein ved bjørka på den gamle gravhaugen på Balahaugen i Balestrand.

* **Bautastein i Kleppeneset**

Denne bautasteinen skal ha vorte reist av Ingolf Arnarson før han utvandra til Island.

* **Bautastein på Antonshogen**

Bautasteinen på Antonshogen i Instedalen står ved vegen til Svorstølen. Steinen vart reist i 1914 til minne om to brør som var med i krigen mot Sverige i åra 1807-1814: Anders Andersson, fødd 1788, som fall, og broren Simon (1790-1886) som kom heim att og tok over heimegarden.

* **Bautastein på Furebøen (gamal tingstad)**

På Furebøen i Angedalen finn ein Førde kommune sin einaste bautastein. Denne er om lag 2,5 meter og er om lag 1500 år gamal

* **Bautastein over Stårheimsætta**

Like ved kyrkja på Stårheim står ein høg bautastein reist til minne om folk og ætter som bygde og budde på Stårheim i Mellomalderen og fostra kongsemne og riksstyrar. Dei to meste kjende av dei er dronning Ingrid gift med lendmannen Arne frå Stårheim og bisp Nikolas Arneson, ein av sønene deira.

* **Bautastein på Indre Hamre**

Hamre var ein av storgardane på Leikanger i gamal tid og ein finn mange gravhaugar og gravfunn her.

* **Bautastein på Indrehus**

På Indrehus på nordsida av Midtgulen i Bremanger kommune står ein bautastein tett attmed riksvegen.

* **Bautastein over Lærdalske lette infanteri-kompagni**

På Øyramarki på Lærdalsøyri står ein 6 meter høg bautastein, reist i 1902 til minne om ei militæravdeling i ufredsåra 1807-1814. Øyramarki var ekserserplass til 1874. Vegnamna Telthusvegen, Løytnant Lem-vegen og Kaptein Jürgensen-vegen er minne om militærtida på Lærdalsøyri.

* **Bautastein på Nybø**

Bautasteinen på Nybø frå jernalderen (500 f. Kr. - 1050 e.Kr) står nedmed sjøen eit kort stykke vest for bygningane i Fylkesmannsgarden. Han vart flytta to gonger på 1900-talet i samband med vegbygging. I 1941 vart det grave ut fleire jernalder-graver i området rundt bautasteinen.

* **Kyrkjebautaen på Bakken i Hyen**

I 1950 reiste Hyen sokneråd ein stein til minne om den gamle mellomalderkyrkja og den gamle kyrkjestaden på Bakken i Hope, Hyen.

* **Bautastein frå Nornes på Sogn Folkemuseum**

På Nornes i Sogndal kommune stod det lenge fleire eldgamle bautasteinar. Biskop Neumann nemner tre fyrst på 1800-talet. I.C. Dahl festa ein til lerretet i 1827, og ein er i dag å sjå på De Heibergske Samlinger - Sogn Folkemuseum. 

* **Bautastein i Holmedal**

Sommaren 1999 berga Harald Bakke i Holmedal ein bautastein frå å hamna på djupna. Steinen hadde lege i fjøresteinane og år for år kome lenger og lenger ut mot brådjupet. Eitt år seinare vart steinen sett opp attmed to gravhaugar som ligg nedmed sjøen på garden Bakke.

Kjelder
-------

1. ↑   Eikenes, Arne (2002) frå Kulturhistorisk Leksikon: *Bautasteinen på Austrheim*
2. ↑  Tomasgard, Paul O. (2001) frå Kulturhistorisk leksikon: *Ytrehornsnakken - og bautaen der*
3. ↑  Sæbø, Arne Inge (2000) frå Kulturhistorisk leksikon: *Bautasteinen ved Fresvik kyrkje*
4. ↑  Urtegaard, Gunnar (1999) frå Kulturhistorisk leksikon: *Bautasteinen på Balahaugen*
5. ↑  Fylkesarkivet i Sogn og Fjordane, Stadnamndatabasen
6. ↑  Lunde, Harald Jar (2001) frå Kulturhistorisk leksikon: *Bautasteinen på Antonshogen*
7. ↑  *Kulturnett Sogn og Fjordane:* Bautastein retta oppatt på Furebøen i Førde, arkivert frå originalen 22. februar 2014, henta 12. februar 2014
8. ↑  Kleppa, Hermund (2000) frå Kulturhistorisk leksikon: *Bauta over Stårheimsætta*
9. ↑  NRK sogn og Fjordnane, Fylkesleksikon: *Gravhaugar for storfolk på Hamre*
10. ↑  *Sogn og Fjordane fylkeskommune (2008):* Rapport frå kulturhistorisk synfaring/registrering (PDF), arkivert frå originalen (PDF) 22. februar 2014, henta 12. februar 2014
11. ↑  Kleppa, Hermund (2000) *Bautastein over Lærdalske lette infanteri-kompagni*
12. ↑  Kleppa, Hermund (2000) frå Kulturhistorisk leksikon: *Bautasteinen på Nybø*
13. ↑  Heimset, Magnar (2002), Kulturhistorisk leksikon: *Kyrkjebautaen på Bakken i Hyen*
14. ↑  Kleppa, Hermund (2003) frå Kulturhistorisk leksikon: *Bautastein frå Nornes på Sogn Folkemuseum*
15. ↑  Kleppa, Hermund (2000) frå Kulturhistorisk leksikon: Bautastein i Holmedal